
I sadaļa
INSTRUKCIJA PRETENDENTIEM
1. Iepirkuma identifikācijas numurs, iepirkuma procedūra, pasūtītājs un tā rekvizīti: 
1.1. Iepirkuma identifikācijas numurs: IeM Pol 2020/01.
1.2. Pasūtītājs un tā rekvizīti: VSIA „Iekšlietu ministrijas poliklīnika” (turpmāk – Pasūtītājs), vienotais reģistrācijas numurs 40003400059, adrese: Čiekurkalna 1.līnija 1, korpuss1, Rīga, LV-1026. 

1.3. Iepirkuma procedūra – iepirkums saskaņā ar Publisko iepirkumu likuma 9.pantu.
1.4. Kontaktpersona, kura pilnvarota sniegt organizatoriska rakstura informāciju par iepirkuma procedūru: Ingrīda Zariņa, tālrunis: 67829901, e-pasts: iem.poliklinika@iem.gov.lv.  
1.5. Kontaktpersona, kura pilnvarota sniegt informāciju par tehnisko specifikāciju: galvenā māsa Lolita Driņķe, tālrunis:67829905, e-pasts: lolita.drinke@iem.gov.lv.
2. Pretendents
2.1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu par pakalpojumu sniegšanu saskaņā ar iepirkuma “Imunobioloģisko preparātu piegāde VSIA “Iekšlietu ministrijas poliklīnika.”” identifikācijas Nr. IeM Pol 2020/01 nolikumā (turpmāk – nolikums) norādītajām Pasūtītāja prasībām.
2.2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
3. Iepirkuma priekšmets
3.1.  Imunobioloģisko preparātu piegāde saskaņā ar Tehnisko specifikāciju (III sadaļa - Tehniskais un finanšu piedāvājums).
3.2.  CPV kods – 33651600-4
3.3.  Pretendenti var iesniegt piedāvājumu par vienu, vairākām vai visām daļām.
3.4. Pretendents nevar iesniegt piedāvājuma variantus. 
3.5.  Preču piegādes vieta : Čiekurkalna 1.līnija 1, korpuss1, Rīga.
3.6. Līguma darbības termiņš: 12 (divpadsmit) mēneši vai līdz Līgumā noteiktās maksimālās summas sasniegšanai. 

4. Informācijas apmaiņa un papildu informācijas sniegšana
4.1. Iepirkuma nolikums ir pieejams Pasūtītāja mājas lapā internetā   https://poliklinika.iem.gov.lv/par-mums/iepirkumi/
4.2.  Pretendents var rakstiski pieprasīt papildus informāciju, izmantojot e-pastu vai pastu, adresējot to iepirkuma komisijai.

4.3. Iepirkuma komisija pēc pretendenta pieprasījuma sniedz papildus informāciju par iepirkuma nolikumā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja pieprasījums iesniegts laikus, t.i., tā, lai iepirkuma komisija varētu sniegt atbildi piecu darba dienu laikā, bet ne vēlāk kā četras dienas pirms piedāvājumu iesniegšanas termiņa beigām. Ja pretendents nav pieprasījumu iesniedzis laikus, iepirkuma komisijai ir tiesības nesniegt papildus informāciju.
4.4. Lūgumi sniegt papildus informāciju adresējami: VSIA „Iekšlietu ministrijas poliklīnika” iepirkuma “Imunobioloģisko preparātu piegāde VSIA “Iekšlietu ministrijas poliklīnika””, id. Nr. IeM Pol 2020/01, iepirkuma komisijai, adrese: Čiekurkalna 1.līnija 1, korpuss1, Rīga, LV-1026; e-pasts: iem.poliklinika@iem.gov.lv. 

4.5. Atbildes uz pretendentu jautājumiem Pasūtītājs nosūta atbilstoši tam, kāds sakaru līdzeklis izmantots: e-pastā uzdotam jautājumam - pa e-pastu, pa pastu nosūtītam - pa pastu.
4.6. Iespējamos Nolikuma grozījumus, papildinājumus, skaidrojumus un atbildes uz pretendentu jautājumiem Pasūtītājs ievieto savā interneta mājas lapā http://www.poliklinika.iem.gov.lv, sadaļā „Iepirkumi”. Tiek uzskatīts, ka visi pretendenti ir saņēmuši papildus informāciju, grozījumus, papildinājumus Nolikumā, tā skaidrojumus un atbildes uz jautājumiem, ja Pasūtītājs tos ir ievietojis interneta mājas lapā http://www.poliklinika.iem.gov.lv
5. Piedāvājuma iesniegšanas laiks un vieta

5.1. Pretendenti piedāvājumus var iesniegt līdz 2020. gada 29.janvārim, plkst. 13:00.
5.2. Pretendenti piedāvājumus var iesniegt darba dienās no plkst. 9.00 līdz 16.00, bet ne vēlāk kā līdz nolikuma 5.1. punktā noteiktajam termiņam, Čiekurkalna 1.līnijā 1, korpuss1, Rīgā, 502.kabinetā personīgi vai pasta sūtījumā. Pēc Nolikuma 5.1.punktā minētā termiņa iesniegtie piedāvājumi netiks pieņemti un izskatīti, un tie tiks atdoti Pretendentam atpakaļ neatvērti.

6. Piedāvājuma atvēršanas vieta, datums, laiks un kārtība
6.1. Piedāvājumu atvēršanas sanāksme notiek 2020. gada 29.janvārī, plkst. 13:00 Pasūtītāja telpās, Čiekurkalna 1.līnijā 1, korpuss1, Rīgā, 501.kabinetā.
6.2. Piedāvājumu atvēršana ir atklāta, un tajā var piedalīties visas ieinteresētās personas.  
7. Paziņojums par iepirkuma rezultātiem
Trīs darba dienu laikā pēc lēmuma pieņemšanas par līguma slēgšanu vai iepirkuma izbeigšanu vai pārtraukšanu komisija nosūta rezultātu paziņojumus pretendentiem pa elektronisko pastu, pievienojot skenētu dokumentu, vai pa pastu, izmantojot VAS „Latvijas Pasts” pakalpojumus.
8. Piedāvājuma noformēšana
8.1. Piedāvājumi iesniedzami aizlīmētā, aizzīmogotā aploksnē. Uz aploksnes norāda:
· Piedāvājums iepirkumam “Imunobioloģisko preparātu piegāde VSIA “Iekšlietu ministrijas poliklīnika””  Iepirkuma identifikācijas Nr. IeM Pol 2020/01;
· Čiekurkalna 1.līnija 1, korpuss1, Rīga, LV – 1026;

· Pretendenta nosaukums un adrese;

· Atzīme: „Atvērt tikai iepirkuma komisijas klātbūtnē”. 
8.2. Piedāvājumā jāietver:
8.2.1. Pieteikuma vēstule atbilstoši Nolikuma II sadaļā norādītajai formai;
8.2.2. Nolikuma 11.punktā minētie dokumenti;
8.2.3. Tehniskais un finanšu piedāvājums atbilstoši Nolikuma III sadaļai.
8.3. Piedāvājums jāiesniedz rakstveidā, latviešu valodā ar satura rādītāju, lapām jābūt caurauklotām ar diegu un sanumurētām. Uz pēdējās lapas aizmugures caurauklošanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu apliecina pretendenta pārstāvis.

8.4. Noformējot piedāvājumu, jāievēro spēkā esošo normatīvo aktu prasības dokumentu noformēšanai.

8.5. Par pretendentu piedāvājumiem, kuri nav noformēti atbilstoši normatīvo aktu un šī Nolikuma prasībām, iepirkuma komisija var lemt un tos noraidīt, ņemot vērā lietderības apsvērumus, kā arī to, kā tas ietekmē iepirkuma priekšmetu.

8.6. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, svītrojumiem, izdzēsumiem vai matemātiskām kļūdām.

8.7. Pretendents iesniedz parakstītu piedāvājumu. Piedāvājumu paraksta Pretendenta pārstāvis ar paraksta tiesībām vai tā pilnvarota persona. Ja piedāvājumu paraksta pilnvarota persona, papildus iesniedzama pilnvara (vai cits dokuments), kas apliecina piedāvājumu parakstījušās personas tiesības uzņemties saistības pretendenta vārdā. Ja piedāvājumu iesniedz personu apvienība, papildus iesniedzama visu personu apvienības dalībnieku parakstīta dokumenta (protokols, vienošanās, līgums vai cits dokuments) kopija, kurā norādīts personu apvienības dalībnieku atbildības sadalījums līguma izpildē.

8.8. Ja pretendents iesniedz dokumentu svešvalodā, tam jāpievieno pretendenta apliecināts tulkojums latviešu valodā. 

8.9. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā.
8.10. Pretendents, iesniedzot piedāvājumu, ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

8.11. Pretendents piedāvājumu iesniedz vienā no zemāk norādītajiem veidiem:
8.11.1. 1 (viens) eksemplārs drukātā formā ar norādi ORIĢINĀLS un 1 (viena) Tehniskā un finanšu piedāvājuma kopija elektroniskā formā (xls formātā) datu nesējā ar norādi KOPIJA. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu;
8.11.2. 1 (viens) eksemplārs elektroniskā formā (teksta datne doc vai docx formātā) ar drošu elektronisko parakstu parakstīta dokumenta veidā datu nesējā. Ja kāds no šī nolikuma 8.punktā minētajiem dokumentiem (vai tā apliecināta kopija) nav pieejams elektroniskā formā, Pretendents līdz piedāvājumu iesniegšanas termiņa beigām to iesniedz drukātā formā.
8.12. Iesniedzot piedāvājumu drukātā formā:
8.12.1. iesniegtajiem dokumentiem jābūt caurauklotiem tā, lai dokumentus nebūtu iespējams atdalīt, diegus nostiprinot ar papīra uzlīmi. Cauršūtie dokumenti jāapstiprina ar pretendenta zīmogu un pretendenta pārstāvja ar paraksta tiesībām vai tās pilnvarotās personas parakstu, norādot lapu skaitu. Dokumentu lapaspusēm jābūt secīgi sanumurētām, un numerācijai jāatbilst pievienotajam satura rādītājam;
8.12.2. ja Pretendents iesniedzis kāda dokumenta kopiju, tā jāapliecina atbilstoši Ministru kabineta 2018. gada 4. septembra noteikumu Nr. 558 “Dokumentu izstrādāšanas un noformēšanas kārtība” prasībām;
8.12.3. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
8.13. Iesniedzot piedāvājumu elektroniskā formā pretendents ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu noformēšanu un to juridisko spēku. 

8.14. Drukātā formā sagatavota dokumenta elektroniskās kopijas pareizību pretendents apliecina atbilstoši normatīvajiem aktiem par dokumentu izstrādāšanu un noformēšanu, apliecinājuma uzrakstu noformējot vienā no šādiem veidiem:

8.14.1.1.  atsevišķā datnē, ko kopā ar papīra formā sagatavota dokumenta elektronisko kopiju paraksta kā vienu datni;

8.14.1.2.  uz drukātā formā sagatavota dokumenta elektroniskās kopijas portatīvā dokumenta (PDF) formātā vai portatīvā dokumenta formātā ilglaicīgai glabāšanai (PDF/A) un to parakstot.
8.15. drukātā formā sagatavota dokumenta elektronisko izrakstu vai norakstu pretendents noformē atbilstoši normatīvajiem aktiem par dokumentu izstrādāšanu un noformēšanu. Prasības izpildi par piedāvājuma caurauklošanu Pretendents nodrošina, caurauklojamos dokumentus parakstot kopā kā vienu datni.
8.16. Piedāvājumi netiek atdoti atpakaļ pretendentiem, izņemot Nolikuma 6.2.punktā noteiktajā gadījumā.
8.17. Iesniedzot piedāvājumu, pretendents pilnībā pieņem visus Nolikumā ietvertos noteikumus.
8.18. Pēc piedāvājumu iesniegšanas termiņa beigām pretendents nevar savu piedāvājumu labot vai grozīt.
9. Nosacījumi Pretendenta dalībai iepirkumā
9.1. Pretendents ir reģistrēts normatīvajos aktos noteiktajā kārtībā.

9.2. Pretendents tiek izslēgts no turpmākas dalības iepirkumā, ja:
9.2.1.  pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

9.2.2.  ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

9.2.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu šā likuma 25. panta pirmās vai otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

9.2.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi šīs daļas 1., 2. vai 3. punkta nosacījumi;

9.2.5. pretendents ir ārzonā reģistrēta juridiskā persona vai personu apvienība.

9.2.6.  pretendents ir sniedzis nepatiesu informāciju, lai apliecinātu atbilstību šā panta noteikumiem vai saskaņā ar šo likumu noteiktajām kandidātu un pretendentu kvalifikācijas prasībām, vai nav sniedzis prasīto informāciju.

9.3. Pretendents saskaņā ar Latvijas Republikā spēkā esošo tiesību aktu prasībām ir sertificēts zāļu tirdzniecībā un izplatīšanā, kā arī tā piedāvātās vakcīnas ir reģistrētas Latvijas Republikas Zāļu reģistrā vai Eiropas Savienības centrālajā zāļu reģistrā.
9.4. Pretendents nodrošina, ka preces tiek uzglabātas, transportētas un piegādātas līdz pasūtītājam atbilstoši ražotāja noteiktajām prasībām un atbilstoši normatīvo aktu prasībām.
10. Iesniedzamie dokumenti:
10.1. Pieteikuma vēstule atbilstoši norādītajai formai, kurā tiek apliecināts, ka: 
10.1.1. pretendents saskaņā ar Latvijas Republikā spēkā esošo tiesību aktu prasībām ir sertificēts zāļu tirdzniecībā un izplatīšanā. 
10.1.2. vakcīnas ir reģistrētas Latvijas Republikas Zāļu reģistrā vai Eiropas Savienības centrālajā zāļu reģistrā.
10.1.3. pretendents nodrošina, ka vakcīnas tiek uzglabātas, transportētas un piegādātas līdz pasūtītājam atbilstoši ražotāja noteiktajām prasībām un atbilstoši normatīvo aktu prasībām.
10.2. Ja pretendents iepirkuma līguma izpildei plāno piesaistīt apakšuzņēmējus, kuru sniedzamo pakalpojumu vērtība ir vismaz 10 procenti no kopējās iepirkuma līguma vērtības vai lielāka, pretendents atlases dokumentiem pievieno informāciju par apakšuzņēmējiem, kurā norāda piesaistītos apakšuzņēmējus un katram apakšuzņēmējam izpildei nododamo līguma daļu un brīvā formā sagatavotu apakšuzņēmēja rakstisku piekrišanu sniegt tam uzticētos pakalpojumus, jānorāda veicamie darbi.
10.3. Tehniskais un finanšu piedāvājums, kas sagatavots atbilstoši iepirkuma nolikumā noteiktajam.
10.4. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, pretendents no tālākas līdzdalības iepirkumā tiek izslēgts.
11. 
Tehniskais un  finanšu piedāvājums

11.1. Pretendentam Tehniskais un finanšu piedāvājums ir jāsagatavo un jāiesniedz atbilstoši Nolikumā noteiktajam, aizpildot pievienoto tabulu.
11.2. Tehniskajā un finanšu piedāvājumā norāda preces cenu par 1 (vienu) iepērkamo vienību. Piedāvājuma cenā ir jāietver nodokļi, nodevas, ar preces piegādi saistītās izmaksas un visas citas izmaksas, izņemot PVN, kuras rodas vai var rasties pretendentam, izpildot pasūtījumu. Visas piedāvājuma cenas ir jānorāda euro (EUR) ar ne vairāk kā 2 (diviem) cipariem aiz komata. 
11.3. Tehniskajam un finanšu piedāvājumam jābūt parakstītam.
12. Piedāvājumu vērtēšana

12.1. Tiek pārbaudīts un vērtēts:
· piedāvājuma noformējums,
· pretendentu atbilstība kvalifikācijas prasībām,
· piedāvājumu atbilstība tehniskajām prasībām,
· finanšu piedāvājums,
· iepirkuma līguma slēgšanas tiesības saskaņā ar noteiktajiem piedāvājuma izvērtēšanas kritērijiem.
12.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

· pretendents neatbilst šajā Nolikumā norādītajiem kritērijiem vai normatīvo aktu prasībām,
· pretendents izslēdzams atbilstoši Publisko iepirkumu likuma noteikumiem,
· pretendents norādījis nepatiesas ziņas,
· pretendents nav sniedzis ziņas par atbilstību minētajiem kritērijiem (nav iesniedzis visus  dokumentus vai prasīto informāciju),
· piedāvājums neatbilst normatīvajos aktos un Nolikumā norādītajām prasībām.
12.3. Komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm.
12.4. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.
12.5. Visā iepirkuma norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.
13. Piedāvājumu vērtēšanas kritērijs
13.1. Tiek vērtēti tikai tie piedāvājumi, kuri atbilst visām Nolikuma prasībām.
13.2. Iepirkuma komisija izvēlas piecus piedāvājumus ar viszemāko cenu katrā daļā, ar kuriem tiek noslēgta Vispārīgā vienošanās. Preces piegādes piešķiršanas tiesības tiek noteiktas saskaņā ar Vispārīgo vienošanos. 
14. Līguma izpilde

14.1. Vispārīgā vienošanās tiek slēgta saskaņā ar līguma projekta noteikumiem.
14.2. Pretendenta cenas piedāvājums iepirkuma līguma darbības laikā uzskatāms par neatņemamu līguma sastāvdaļu. Pretendenta cenu piedāvājumā ir fiksētas Pretendenta maksimāli noteiktās cenas, kuras preces piegādē nedrīkst tikt pārsniegtas. Pretendents, iesniedzot piedāvājumu konkrētai preču piegādei, piedāvā cenas, kas ir vienādas vai zemākas par pretendenta cenu piedāvājumā norādītajām cenām. 
14.3.  Vienošanās slēgšanas laikā tās noteikumi nav pasūtītāja un pretendenta apspriešanas un mainīšanas priekšmets. Vispārīgās vienošanās teksts ir noteikts Nolikuma IV sadaļā.
II sadaļa
PIETEIKUMS DALĪBAI IEPIRKUMĀ
“Imunobioloģisko preparātu piegāde VSIA “Iekšlietu ministrijas poliklīnika 

(Iepirkuma identifikācijas Nr. IeM Pol 2020/01)
Pretendents,_____________________________________________________________, 
/Pretendenta nosaukums/
reģ. Nr. ________________, tā ______________________________________________
    /reģistrācijas numurs/
      
                 /direktora, vadītāja vai pilnvarotas personas vārds, uzvārds/, 
personā, ar šā pieteikuma iesniegšanu:
· piesakās piedalīties iepirkumā “Imunobioloģisko preparātu piegāde VSIA “Iekšlietu ministrijas poliklīnika”” (Iepirkuma identifikācijas Nr. IeM Pol 2020/01).
· apstiprina, ka ir iepazinies ar nolikumā, tai skaitā ar Tehniskajā specifikācijā iekļautajām prasībām, un apņemas tās pilnībā ievērot;
· apņemas (ja Pasūtītājs izvēlējies šo piedāvājumu) slēgt iepirkuma līgumu;
· apliecina, ka nav tādu apstākļu, kuri liegtu pretendentam piedalīties iepirkumā;
· pretendents saskaņā ar Latvijas Republikā spēkā esošo tiesību aktu prasībām ir sertificēts zāļu tirdzniecībā un izplatīšanā. 

· vakcīnas ir reģistrētas Latvijas Republikas Zāļu reģistrā vai Eiropas Savienības centrālajā zāļu reģistrā.

· pretendents nodrošina, ka vakcīnas tiek uzglabātas, transportētas un piegādātas līdz pasūtītājam atbilstoši ražotāja noteiktajām prasībām un atbilstoši normatīvo aktu prasībām.

· apliecina, ka visas sniegtās ziņas ir patiesas.

	Pretendenta paraksts*:
	

	Vārds, uzvārds:
	

	Amats:
	

	Pretendenta adrese:
	

	Pretendenta tālruņa / faksa numurs:
	

	Pretendenta e-pasta adrese:
	

	Bankas rekvizīti:
	


2020.gada 
.


*
* neaizpilda, ja dokuments tiek parakstīts ar drošu elektronisko parakstu.
III sadaļa
TEHNISKAIS UN FINANŠU PIEDĀVĀJUMS 
Imunobioloģisko preparātu piegāde VSIA “Iekšlietu ministrijas poliklīnika””                                             identifikācijas nr. IemPol 2020/01
	Nr,p,k,
	Vakcīnas nosaukums
	Deva
	Cena bez PVN 

	1
	Prevenar 13
	1
	 

	2
	Vaxigrip Tetra 0,5 ml 
	1
	 

	3
	Influvac  Tetra 0,5 ml
	1
	 

	4
	Fluarix Tetra 0,5ml
	1
	

	5
	Avaxim 0,5ml
	1
	 

	6
	Havrix 1ml
	1
	 

	7
	Havrix 0,5ml
	1
	 

	8
	Engerix B 10mkg 0,5 ml
	1
	 

	9
	Engerix B 20mkg 1,0 ml
	1
	 

	10
	Twinrix adult
	1
	 

	11
	TicoVac 0,5 ml
	1
	 

	12
	TicoVac  0,25 ml JUNIOR
	1
	 

	13
	Encepur adult 0,5 ml
	1
	 

	14
	Encepur children 0,25 ml
	1
	 

	15
	Verorab adult 0,5ml
	1
	 

	16
	Silgard 0,5ml
	1
	 

	17
	Cervarix 0,5ml
	1
	 


IV sadaļa

Imunobioloģisko preparātu piegāde VSIA “Iekšlietu ministrijas poliklīnika””                                             identifikācijas nr. IemPol 2020/01
 VISPĀRĪGĀ VIENOŠANĀS (Paraugs)
(iepirkuma identifikācijas Nr. IeM IeMPol 2020/01)
Rīgā,






           2020.gada ____.________

VSIA “Iekšlietu ministrijas poliklīnika”, valdes locekļa Didža Āzena personā, kurš rīkojas saskaņā ar statūtiem, turpmāk Pasūtītājs, no vienas puses, un

Ne vairāk kā pieci pretendenti, kuri iepirkuma procedūras “Imunobioloģisko preparātu piegāde VSIA “Iekšlietu ministrijas poliklīnika”” (iepirkuma identifikācijas numurs IeMPol 2020/01), turpmāk — Iepirkums, rezultātā ir ieguvušas tiesības veikt vakcīnu piegādi, turpmāk katrs atsevišķi — Piegādātājs, no otras puses, 

Pasūtītājs un Izpildītāji noslēdz šo Vispārīgo vienošanos, turpmāk - Vienošanās, par turpmāk minēto:

1. Vienošanās priekšmets
1.1. Vienošanās priekšmets ir kārtība, kādā Pasūtītājs izvēlas Piegādātāju, kurš saskaņā ar šīs vienošanās notiekumiem veiks imunobioloģisko preparātu (turpmāk – Prece) piegādi Pasūtītājam.
2. Vienošanās darbības laiks un vieta
2.1. Vienošanās darbības vieta — Latvija.

2.2. Vienošanās darbības termiņš ir 1 (viens) gads no Vienošanās noslēgšanas dienas, tas ir, līdz 2021.gada ____.__________.

3. Preces cena un norēķinu kārtība
3.1. Preces vienas vienības maksimāli pieļaujamā cena, ieskaitot visus ar tās piegādi saistītos izdevumus, ir noteikta Vienošanās pielikumā atbilstoši Izpildītāju piedāvājumam Iepirkumā.

3.2. Preces vienas vienības cena, par kādu Piegādātājs to piegādā Pasūtītājam, tiek noteikta šajā vienošanā noteiktā kārtībā, bet tā nedrīkst pārsniegt Vienošanās pielikumā noteikto cenu. 

3.3. Par atbilstoši piegādātu Preci Pasūtītājs veic samaksu ne vēlāk kā 30 (trīsdesmit) dienu laikā no rēķina saņemšanas dienas, veicot pārskaitījumu uz Piegādātāja rēķinā norādīto norēķinu kontu.
4. Preces piegādes tiesību piešķiršanas kārtība

4.1. Pasūtītājs organizē Preces piegādes tiesību piešķiršanas procedūru katrai Preces piegādei atsevišķi.

4.2. Pasūtītājs visiem Piegādātājiem nosūta pa e-pastu uzaicinājumu iesniegt piedāvājumu Preces piegādei, norādot piegādājamo imunobioloģisko preparātu veidu un apjomu. 

4.3. Piedāvājuma iesniegšanas termiņš ir 24 stundas no uzaicinājuma izsūtīšanas brīža. Uzaicinājums nosūtīšanas apliecinājums ir izdruka no Pasūtītāja izmantotās e-pasta pakalpojuma sniedzēja informatīvās sistēmas.

4.4. Piegādātājs 4.3 apakšpunktā norādītajā termiņā nosūta Pasūtītāja kontaktpersonai informāciju par  Preces piegādes iespējām un Preces cenu. Piedāvātā Preces cena var būt zemāka, bet tā nedrīkst pārsniegt Vienošanās pielikumā noteikto cenu. Piegādātājs piedāvājumu iesniedz elektroniskā formā uz Pasūtītāja kontaktpersonas e-pasta adresi. Pasūtītāja kontaktpersona reģistrē iesniegtos piedāvājumus.

4.5. Ja Piegādātājs uzaicinājumā noteiktajā termiņā neiesniedz piedāvājumu, vai neiesniedz kādu no pieprasījumā noteiktajām pozīcijām, tad tiek uzskatīts, ka Piegādātājs ir atteicies no konkrētās Preces vai pozīcijas piegādes. Ja Piegādātājs iesniedz prasībām neatbilstošu piedāvājumu, t.sk. norādījis cita veida informāciju, konkrētais piedāvājums netiek vērtēts un tiek uzskatīts, ka Izpildītājs ir atteicies no konkrētās Preces piegādes.

4.6. Pasūtītājs no piedāvājumiem, kas atbilst uzaicinājumā noteiktajām prasībām, 1 (vienas) darba dienas laikā pēc piedāvājumu saņemšanas izvēlas piedāvājumu ar viszemāko cenu katrā no piegādājamās preces pozīcijām. Ja vairāku Piegādātāju piedāvājumu cenas ir vienādas, Preces piegādi veic Piegādātājs, kurš savu piedāvājumu iesniedzis pirmais.

4.7. Pēc Vienošanās 4.6. punktā minēto darbību veikšanas Pasūtītājs nosūta pa e-pastu rakstisku paziņojumu Piegādātājiem ar informāciju Piegādātāju, kuram tiek piešķirtas tiesības veikt konkrēto Preces piegādi.

4.8. Ja neviens no Piegādātājiem neiesniedz savu piedāvājumu, tad Pasūtītājs Piegādātājiem pa e-pastu nosūta paziņojumu, ka uzaicinājums ir noslēdzies bez rezultātiem.

5. Preces piegādes  kārtība

5.1. Pakalpojuma izpildes tiesību piešķiršanas procedūras rezultātā izraudzītais Izpildītājs veic Preces piegādi  Pasūtītāja pieprasījumā noteiktā apjomā atbilstoši piedāvājumā noteiktajai cenai.

5.2. Piegādātājs, kuram piešķirtas tiesības veikt Preces piegādi, nodrošina Preces piegādi Pasūtītājam 3 (trīs) darba dienu laikā pēc šīs Vienošanās 4.7 apakšpunktā noteiktā paziņojuma saņemšanas. 

5.3. Piegādātājs veic Preces piegādi Pasūtītājam ar savu transportu par saviem līdzekļiem, nodrošinot visas Preces pārvadāšanai nepieciešamās prasības, kā arī uzņemas visus ar Preces piegādi saistītos izdevumus un zaudējumus to rašanās gadījumā.

5.4. Preču nodošana un pieņemšana notiek Pasūtītāja telpās, Rīgā, Čiekurkalna 1.līnijā 1., k – 1, darba dienās no plkst.9.00 -16.00,  piedaloties abu Pušu pārstāvjiem. Preču nodošana un pieņemšana tiek noformēta ar abpusēji parakstītu pavadzīmi. 

5.5. Preču unikālā identifikācijas koda pārbaudi veic Pasūtītājs pēc Preces pieņemšanas. Ja, veicot unikālā identifikācijas koda pārbaudi, Preces identifikācijas kods netiek apstiprināts, Pasūtītājs par to informē Piegādātāju un atgriež Preci Piegādātājam. Samaksa par Piegādātājam atgriezto Preci netiek veikta, vai, ja samaksa ir veikt pirms Preces identifikācijas koda pārbaudes, Piegādātājs desmit darba dienu laikā atmaksā Piegādājam Preces vērtību. 

6. Līdzēju saistības

6.1. Piegādātāja saistības:

6.1.1. Piegādātājs ievēro Preces piegādes tiesību piešķiršanas kārtību un veic Preces piegādi saskaņā ar šo Vienošanos, iepirkuma tehnisko specifikāciju, savu piedāvājumu un attiecīgajiem Latvijas Republikas normatīvajiem aktiem; 
6.1.2. Preču transportēšana, uzglabāšana un piegāde notiek atbilstoši ražotāja noteiktajām prasībām un normatīvajiem aktiem. Prece ir iepakota tā, lai pie transportēšanas un glabāšanas tās identitāte saglabātos nemainīga;

6.1.3. Piegādātās Preces marķētas ar izgatavotāja firmas zīmi, ražotāja adresi un sērijas numuru, un apgādātās ar ražotāja oriģinālo informāciju. Katram Preces iepakojumam pievienota lietošanas instrukcija valsts valodā;

6.1.4. Piegādātājs atbild par piegādātās Preces kvalitāti un sedz Pasūtītājam visus zaudējumus, kas radušies saistībā ar Preces neatbilstību kvalitātes prasībām. 

6.2. Pasūtītāja saistības:

6.2.1. Pasūtītājs nodrošina visu Piegādātāju vienlīdzīgu konkurenci un godīgu attieksmi pret tiem;

6.2.2. Pasūtītājs nodrošina Preces piegādes tiesību piešķiršanas procedūras organizēšanu un norisi atbilstoši Vienošanās noteiktajai kārtībai;

6.2.3. Pasūtītājs veic samaksu par atbilstoši piegādātām Precēm šajā Vienošanā noteiktajā kārtībā.
7. Vienošanās noteikumu grozīšana, tās darbības pārtraukšana

7.1. Vienošanos var papildināt, grozīt vai izbeigt, Līdzējiem savstarpēji vienojoties. Jebkuras Vienošanās izmaiņas vai papildinājumi tiek noformēti rakstveidā un kļūst par Vienošanās neatņemamām sastāvdaļām.

7.2. Pasūtītājs ir tiesīgs vienpusēji lauzt Vienošanos ar Piegādātāju, ja tas neievēro Vienošanās noteikto kārtību vai ir piegādājis Preces neatbilstoši Vienošanās noteiktajam. 

8. Strīdu risināšanas kārtība
8.1. Jebkuras nesaskaņas, domstarpības vai strīdi risināmi savstarpēju sarunu, kas tiek protokolētas, ceļā. 

8.2. Ja Līdzēji 20 (divdesmit) dienu laikā nespēj vienoties, strīds risināms Latvijas Republikas normatīvo aktu noteiktajā kārtībā tiesā.

9. Nepārvarama vara

9.1. Līdzēji tiek atbrīvoti no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu izmaiņas, kā arī vakcīnu ražotāju lēmumi un rīcība, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā, izņemot, ja šie valsts un pašvaldību institūciju lēmumi ir sekas kāda Līdzēja darbībai vai bezdarbībai.

9.2. Līdzējs, kurš atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) darba dienu laikā par šādiem apstākļiem rakstveidā jāziņo otram Līdzējam. Paziņojumā jānorāda, kādā termiņā iespējama vai paredzama Vienošanās paredzēto saistību izpilde, un pēc pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Līdzējiem liedz tiesības atsaukties uz nepārvaramas varas apstākļiem.

9.3. Ja Vienošanās 9.1.punktā minētie apstākļi turpinās ilgāk par 3 (trīs) mēnešiem, katram Līdzējam ir tiesības atteikties no Vienošanās izpildes, par to rakstveidā brīdinot otru Līdzēju vismaz 15 (piecpadsmit) darba dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies, izbeidzot šajā Vienošanās noteiktās saistības.

10. Citi noteikumi
10.1. Līdzēji savstarpēji ir atbildīgi par citam Līdzējam nodarītajiem zaudējumiem, ja tie radušies Līdzēja vai tā darbinieku rupjas neuzmanības vai ļaunā nolūkā izdarīto darbību rezultātā.

10.2. Vienošanās ir saistoša Pasūtītājam un Piegādātājiem, kā arī visām trešajām personām, kas likumīgi pārņem to tiesības un pienākumus.

10.3. Pasūtītāja kontaktpersona Vienošanās izpildes laikā: ___________ .

10.4. Izpildītāju kontaktpersonas Vienošanās izpildes laikā:___________.

10.5. Vienošanās pielikumā ir “Tehniskā specifikācija un finanšu piedāvājums” uz ____ (_____) lapām. Vienošanās pielikums ir Vienošanās neatņemamas sastāvdaļas.
10.6. Vienošanās sastādīta latviešu valodā, _____ eksemplāros, ar vienādu juridisku spēku, no kuriem viens glabājas pie Pasūtītāja, bet pārējie attiecīgi pie katra Izpildītāja. Vienošanās sastādīta uz 5 (piecām) lapām, kopā ar pielikumiem Vienošanās sastādīta uz ___ (__________) lapām.

11. Līdzēju rekvizīti un paraksti
	
	

	
	

	
	


Pielikums 
 VISPĀRĪGAI VIENOŠANAI

 (Paraugs)

Tiek aizpildīts atbilstoši finanšu piedāvājumam

	Nr,p,k,
	Vakcīnas nosaukums
	Deva
	Cena bez PVN 

	1
	Prevenar 13
	1
	 

	2
	Vaxigrip Tetra 0,5 ml 
	1
	 

	3
	Influvac  Tetra 0,5 ml
	1
	 

	4
	Fluarix Tetra 0,5ml
	1
	

	5
	Avaxim 0,5ml
	1
	 

	6
	Havrix 1ml
	1
	 

	7
	Havrix 0,5ml
	1
	 

	8
	Engerix B 10mkg 0,5 ml
	1
	 

	9
	Engerix B 20mkg 1,0 ml
	1
	 

	10
	Twinrix adult
	1
	 

	11
	TicoVac 0,5 ml
	1
	 

	12
	TicoVac  0,25 ml JUNIOR
	1
	 

	13
	Encepur adult 0,5 ml
	1
	 

	14
	Encepur children 0,25 ml
	1
	 

	15
	Verorab adult 0,5ml
	1
	 

	16
	Silgard 0,5ml
	1
	 

	17
	Cervarix 0,5ml
	1

